钦定古今图书集成/明伦汇编/人事典/第081卷 > 荀子 > 《劝学篇》
## 钦定古今图书集成/明伦汇编/人事典/第081卷 > 荀子 > 《劝学篇》

物类之起，必有所始。荣辱之来，必象其德。肉腐出虫，
鱼枯生蠹，怠慢忘身，祸灾乃作。彊自取柱，柔自取束。
邪秽在身，怨之所构。施薪若一火就燥也，平地若一
水就湿也。草木畴生，禽兽群焉，物各从其类也。是故
质的张而弓矢至焉，林木茂而斧斤至焉，树成荫而
众鸟息焉，酰酸而蚋聚焉。故“言有召祸也，行有招辱”
也。君子慎其所立乎。